MTLS จัดเต็ม กำไร Q2 พุ่งกระฉูดเกิน 55%
MTLS จัดเต็ม! กำไร Q2/58 เพิ่มขึ้น 55.90% มาที่ 183.42 ลบ. จาก 117.65 ลบ. เมื่อปีก่อน หลังรายได้จากดอกเบี้ยสุทธิเพิ่ม ขณะที่ช่วง 6 เดือนแรก มีกำไร 364.86 ลบ. เพิ่มขึ้น 41.23% จาก 258.34 ลบ. เมื่อปีก่อน
10 ส.ค. 2558

บริษัท เมืองไทย ลิสซิ่ง จำกัด (มหาชน)หรือ MTLSรายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 183.42 ล้านบาท หรือมีกำไรสุทธิ 0.09 บาทต่อหุ้น เพิ่มขึ้น 55.90% จากช่วงเดียวกันของปีก่อนที่มีกำไรสุทธิ 117.65 ล้านบาท หรือมีกำไรสุทธิ 0.07 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 364.86 ล้านบาท หรือ 0.17 บาทต่อหุ้น เพิ่มขึ้น 41.23% จากช่วงเดียวกันของปีก่อนที่มีกำไรสุทธิ 258.34 ล้านบาท หรือ 0.16 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากการขยายตัวของสินเชื่อเติบโตขึ้นตามการขยายสาขาบริการ อีกทั้งการประกาศปรับลดอัตราดอกเบี้ยนโยบาย ส่งผลให้บริษัทมีส่วนต่างอัตราดอกเบี้ย หรือ NIM กว้างขึ้น จึงทำให้บริษัทมีรายได้ดอกเบี้ยสุทธิเพิ่มขึ้น อย่างมีนัยสำคัญ